S&P เพิ่มอันดับความน่าเชื่อถือกรีซสู่ CCC+ หลังวิกฤตหนี้เริ่มคลี่คลาย
S&P เพิ่มอันดับความน่าเชื่อถือกรีซสู่ CCC+ หลังวิกฤตหนี้เริ่มคลี่คลาย
22 ก.ค. 2558

ผู้สื่อข่าวรายงานว่า สแตนดาร์ด แอนด์ พัวร์ (S&amp;P) ปรับเพิ่มอันดับความน่าเชื่อถือกรีซขึ้น 2 ขั้น สู่ระดับ CCC+ จากระดับ CCC- เนื่องจากปัญหาหนี้สินของกรีซเริ่มคลี่คลายไปในทางที่ดี รวมถึงการที่กลุ่มรัฐมนตรีคลังยูโรโซน หรือยูโรกรุ๊ป ได้ตกลงที่จะให้จัดสรรเงินกู้ระยะ 3 ปีจากกองทุนกลไกรักษาเสถียรภาพยุโรป (ESM) ให้แก่กรีซ โดยโอกาสที่กรีซจะออกจากการเป็นสมาชิกยูโรโซนนั้น ลดลงมาอยู่ต่ำกว่าระดับ 50%
ทั้งนี้ สถานการณ์หนี้สินของกรีซเริ่มส่งสัญญาณในทิศทางที่ดีขึ้น รวมถึงการที่ธนาคารของกรีซกลับมาเปิดให้การบริการอีกครั้งเมื่อวันจันทร์ที่ผ่านมา ภายหลังจากที่รัฐบาลสั่งให้ธนาคารปิดทำการเป็นเวลา 3 สัปดาห์ นอกจากนี้ รัฐบาลกรีซยังสามารถชำระหนี้ให้กับธนาคารกลางยุโรป (ECB) มูลค่า 4.2 พันล้านยูโร และชำระหนี้ให้กับกองทุนการเงินระหว่างประเทศ (IMF) มูลค่า 2 พันล้านยูโร เมื่อวันที่ 20 ก.ค.ที่ผ่านมา